*****

ΚΑΝΟΝΙΣΜΟΣ (ΕΟΚ) αριθ. 3349/81 ΤΟΥ ΣΥΜΒΟΥΛΙΟΥ

της 24ης Νοεμβρίου 1981

περί προβλέψεως μειώσεως της εισφοράς που εφαρμόζεται κατά την εισαγωγή στην Κοινότητα ορισμένων προϊόντων του τομέα του βοείου κρέατος καταγωγής και προελεύσεως Γιουγκοσλαβίας

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 113,

την πρόταση της Επιτροπής,

Εκτιμώντας:

ότι στις 2 Απριλίου 1980 υπεγράφη στο Βελιγράδι συμφωνία συνεργασίας μεταξύ της Ευρωπαϊκής Οικονομικής Κοινότητος και της Ομόσπονδης Σοσιαλιστικής Δημοκρατίας της Γιουγκοσλαβίας και ότι την 1η Ιουλίου 1980 άρχισε να ισχύει μια ενδιάμεση συμφωνία περί των εμπορικών συναλλαγών και της εμπορικής συνεργασίας (1),

ότι, λαμβανομένων υπόψη των ειδικών δυσκολιών που παρουσιάστηκαν στις συναλλαγές βοείου κρέατος μεταξύ της Κοινότητος και της Γιουγκοσλαβίας, αποδεικνύεται αναγκαία η προσαρμογή, ως εκτάκτου μέτρου, του ποσού της εισφοράς που εισπράττεται κατά την εισαγωγή στην Κοινότητα ορισμένων προϊόντων του τομέα του βοείου κρέατος καταγωγής και προελεύσεως Γιουγκοσλαβίας,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Με την επιφύλαξη της εφαρμογής των άλλων διατάξεων που διέπουν την εισαγωγή στην Κοινότητα των προϊόντων καταγωγής και προελεύσεως Γιουγκοσλαβίας τα οποία ορίζονται στο παράρτημα του παρόντος κανονισμού, το ποσό της εισφοράς που εισπράττεται κατά την εισαγωγή στην Κοινότητα των εν λόγω προϊόντων ισούται με το 50 % της εισφοράς βάσεως, εφ' οσον διαπιστώνεται ότι η τιμή της κοινοτικής αγοράς είναι κατώτερη ή ίση με 102 % της τιμής προσανατολισμού.

Άρθρο 2

Ο παρών κανονισμός αρχίζει να ισχύει την επομένη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται για πρώτη φορά στον υπολογισμό των ισχυουσών εισφορών από τις 7 Δεκεμβρίου 1981.

Θα εξετασθεί μετά ένα έτος εφαρμογής.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 24 Νοεμβρίου 1981.

Για το Συμβούλιο

Ο Πρόεδρος

N. RIDLEY

(1) ΕΕ αριθ. L 130 της 27. 5. 1980, σ. 2.

ΠΑΡΑΡΤΗΜΑ

1.2 // // // Κλάση

του Κοινού

Δασμολογίου // Περιγραφή εμπορευμάτων

// // // 01.02 // Βοοειδή ζώντα, συμπεριλαμβανομένων και των βουβαλοειδών: // // Α. Κατοικίδια: // // ΙΙ. Έτερα: // // α) Ουδένα ακόμη οδόντα δευτέρας οδοντοφυΐας έχοντα και των οποίων το βάρος είναι ίσον ή ανώτερον των 350 χγρ και κατώτερον ή ίσον των 450 χγρ δια τα αρσενικά ζώα, ίσον ή ανώτερον των 320 χγρ και κατώτερον ή ίσον των 420 χγρ δια τα θηλυκά ζώα (α) // 02.01 // Κρέατα και παραπροϊόντα σφαγίων, βρώσιμα, των ζώων των αναφερομένων εις τάς κλάσεις 01.01 μέχρι και 01.04, νώπα, διατετηρημένα δι' απλής ψύξεως ή κατεψυγμένα: // // Α. Κρέατα: // // ΙΙ. Βοοειδών: // // α) Νωπά ή διατετηρημένα δι' απλής ψύξεως: // // 1. Εις ολόκληρα σφάγια, ημιμόρια σφαγίου ή τεταρτημόρια αποκαλούμενα αλληλοσυμπληρούμενα: // // αα) Ολόκληρα σφάγια βάρους ίσου ή ανωτέρου των 180 χγρ και κατωτέρου ή σίτου των 270 χγρ και ημιμόρια σφαγίου ή τεταρτημόρια αποκαλούμενα αλληλοσυμπληρούμενα, βάρους ίσου ή ανωτέρου των 90 χγρ και κατωτέρου ή ίσου των 135 χγρ, παρουσιάζοντα μικρό βαθμόν οστεοποιήσεως των χόνδρων (κυρίως εκείνων της ηβικής συμφύσεως και των σπονδυλικών αποφύσεων) των οποίων το κρέας είναι χρώματος ανοικτού ροδόχροου και το λίπος, λίαν λεπτής συστάσεως, χρώματος λευκού προς το ανοικτόν κίτρινον (α) // // 2. Εμπρόσθια τεταρτημόρια μη κεχωρισμένα ή κεχωρισμένα: // // αα) Εμπρόσθια τεταρτημόρια κεχωρισμένα βάρους ίσου ή ανωτέρου των 45 χγρ και κατωτέρου ή ίσου των 68 χγρ παρουσιάζοντα μικρόν βαθμόν οστεοποιήσεως των χόνδρων (κυρίως εκείνων των σπονδυλικών αποφύσεων), των οποίων το κρέας είναι χρώματος ανοικτού ροδόχροου και το λίπος, λίαν λεπτής συστάσεως, χρώματος λευκού προς το ανοικτόν κίτρινον (α) // // 3. Οπίσθια τεταρτημόρια μη κεχωρισμένα ή κεχωρισμένα: // // αα) Οπίσθια τεταρτημόρια κεχωρισμένα βάρους ίσου ή ανωτέρου των 45 χγρ και κατωτέρου ή ίσου των 68 χγρ - του βάρους τούτου όντος ίσου ή ανωτέρου των 38 χγρ και κατωτέρου ή ίσου των 61 χγρ όταν πρόκειται περί τεμαχίων αποκαλουμένων «PISTOLA» - παρουσιάζοντα μικρόν βαθμόν οστεοποιήσεως των χόνδρων (κυρίως εκείνων των σπονδυλικών αποφύσεων) των οποίων το κρέας είναι χρώματος ροδόχροου ανοικτού και το λίπος, λίαν λεπτής συστάσεως, χρώματος λευκού προς το ανοικτόν κίτρινον (α) // //

(α) Η υπαγωγή εις την διάκρισιν ταύτην εξαρτάται εκ των όρων των καθοριζομένων παρά των αρμοδίων αρχών.